b'\n_START_ARTICLE_\nSamotna divja ro\xc5\xbea\n_START_SECTION_\n\xc2\xa0Vsebina\n_START_PARAGRAPH_\nZgodba se dogaja med leti 1420 in 1425, ko  Friderik II. Celjski v Desenicah spozna in se nesmrtno zaljubi v ni\xc5\xbejo plemkinjo Veroniko Deseni\xc5\xa1ko. Tej ljubezni mo\xc4\x8dno nasprotuje njegov o\xc4\x8de, Herman II. Friderik\xc2\xa0 naj bi na gradu v Krapini umoril celo svojo prvo \xc5\xbeeno, Elizabeto Frankopansko, da bi se lahko poro\xc4\x8dil z Veroniko. Ker ji je Friderik \xc5\xbeelel postaviti grad Friderikstein na ko\xc4\x8devskem, okrade zakladnico svojega o\xc4\x8deta Hermana II. Po smrti Elizabete se Friderik in Veronika res poro\xc4\x8dita in kmalu Veronika rodi slepega sina po imenu Ivan. Da bi ga ohranili pri \xc5\xbeivljenju, so ga skrili pri neki dru\xc5\xbeini v Planini. Grof Herman II. se je zaradi sinove poroke in kraje po\xc4\x8dutil izdanega, zato je Veroniko Deseni\xc5\xa1ko obsodil \xc4\x8darovni\xc5\xa1tva. Zanjo je zahteval sojenje in pa se\xc5\xbeig na grmadi v Celju, lastnega sina pa je vrgel v je\xc4\x8do na Starem oz. Zgornjem gradu. Veroniko je pred se\xc5\xbeigom na grmadi re\xc5\xa1il prior Arnold (menih v samostanu Jurklo\xc5\xa1ter), ki je bil njen zagovornik, a se je grof Herman odlo\xc4\x8dil, da jo bo dal zapreti v je\xc4\x8do in izstradati do smrti. Dobri ljudje so Veroniko ohranjali pri \xc5\xbeivljenju tako, da so ji na skrivaj prina\xc5\xa1ali hrano v je\xc4\x8do, grof pa je imel zato \xc5\xa1e dodatno potrditev, da je res \xc4\x8darovnica, ki lahko \xc5\xbeivi brez hrane in pija\xc4\x8de. Mihaelu Turn\xc5\xa1kemu\xc2\xa0 (Friderikov pomo\xc4\x8dnik in o\xc4\x8de pisca kronike \xe2\x80\x93 Andreja Turn\xc5\xa1kega) in Jo\xc5\xa1tu Sote\xc5\xa1kemu (pomo\xc4\x8dnik grofa Hermana II.) je naro\xc4\x8dil, da jo morata stra\xc5\xbeiti na Ojstrici, kjer je bila tudi zaprta. \xc2\xa0Jo\xc5\xa1t Sote\xc5\xa1ki je Veroniko \xc5\xbee od prvega dne sovra\xc5\xbeil, zato je svojemu gospodarju natvezil, da je na\xc5\xa1el v je\xc4\x8di poleg Veronike hudi\xc4\x8deve dlake. Grof se je nato odlo\xc4\x8dil, da se mora za vedno znebiti \xc2\xbb\xc4\x8darovnice\xc2\xab, in naro\xc4\x8dil Mihaelu in Jo\xc5\xa1tu, da jo usmrtita. 17. oktobra, leta 1425, so Veroniko utopili v kadi na gradu Ojstrica. Iste no\xc4\x8di se je njenemu sin\xc4\x8dku Ivanu povrnil vid, a je bil tudi on pri svojih dveh letih kruto umorjen. Veroniko so najprej pokopali v Braslov\xc4\x8dah, a ko je bil Friderik izpu\xc5\xa1\xc4\x8den iz je\xc4\x8de, jo je dal slovesno prekopati v grobnico kartuzije Jurklo\xc5\xa1ter, njej in svojemu sinu pa je postavil cerkev sv. Ivana v Z\xc3\xa1gorju na hrva\xc5\xa1kem. Na gradu Friderikstein si je med po\xc5\xbeganimi stenami uredil skromno zato\xc4\x8di\xc5\xa1\xc4\x8de pred snegom in de\xc5\xbejem; tu je ostal do svoje smrti.\n_START_SECTION_\nZbirka\n_START_PARAGRAPH_\nSlovenska zgodovina, \xc5\xa1tevilka 10. Celjski grofje in knezi IV.'